messages: Süvene antud uudisesse ja tee selle kohta lühikokkuvõte. Vasta alati eesti keeles ja ainult ühe või kahe lausega!
  
  Tekst:
  
  Täna kella kaheni pärastlõunal oli viimane võimalus näidata üles huvi Patarei merekindluse ostmise vastu. Korra pikendatud avaliku enampakkumise tähtaeg oli täna ja sellele laekus üks pakkumine, ütles riigi kinnisvara arenduse direktor Mihkel Mäger. Komisjon nüüd järgneva kolme nädala jooksul hindab selle pakkumise vastavust müügitingimustele. Enne seda me ei saa avalikustada hinda, õigemini tegelikult komisjon ei tea ka seda hinda, et me avame selle hinna ümbriku alles pärast seda, kui me oleme pakkumise sisu ära hindanud. Kuidas siis nii, et ainult üks pakkumine, mis see ootus oli või kas te olete pettunud, et see on ainult üks või, või? Tegelikult me ei ole pettunud, et me oleme rahul, et meil on vähemalt üks pakkumine olemas, me ootasime või eeldasime, et neid pakkumisi saab olema kaks, heal juhul kolm, mitte rohkem. Et Patarei merekindlus on ikkagi niivõrd unikaalne ja eriline objekt, et turul leida arendajaid selle objekti jaoks me usume, et ei olegi väga palju rohkem. Kas te saate seda ka natuke avada, et mis täpsemalt siis oli, et miks selle tähtaja pidi edasi lükkama, et kas te ootasite, et tuleb veel mõni pakkumine või selleks hetkeks, kui te edasi lükkasite, ei olnud veel ühtegi pakkumist laekunud või mis need tagamaad seal olid? Pakkumuste esitamise tähtaega me pikendasime, kuna meil tuli viimasel hetkel päris arvestav hulk küsimusi, millele vastamine võttis meil endal aega ning lisaks siis arvestasin sellega, et kui pakkujad need vastused kätte saavad, et neil läheb ka siis aega nende vastuste läbitöötamiseks ja võimaliku pakkumise korrigeerimiseks. Patarei merekindlus oli avalikul enampakkumisel alghinnaga 4,5 miljonit eurot. Müügis oli kolm kinnistut, kalaranna 28, kalaranna 30 ja vesilennuki neli. Kui enam pakkumine osutub edukaks, kinnitatakse tulemused detsembris. Müügileping sõlmitakse enampakkumise võitja aga 60 päeva jooksul enampakkumise tulemuste kinnitamisest. Patarei merekindlus on ainulaadne arhitekt tuurse ja omapärase sisearhitektuurse lahendusega ajalooline hoone kompleks Tallinna merepiiril ja selle ajalugu ulatub pea 200 aasta taha.
messages: user
messages: Nelja ja poole miljoni eurose alghinnaga enampakkumisel olnud Patarei merekindluse ostmiseks tuli üks pakkumine.
messages: assistant